 

 23.04.2025

**PAKKUMUSKUTSE**

**Eesti kultuuriruumi tutvustavate filmiseansside korraldamine Ida-Virumaal**

Integratsiooni Sihtasutus (edaspidi *sihtasutus*, *tellija*) soovib saada pakkumusi eesmärgiga leida partner (lepingus *töövõtja*), kes korraldab Eesti kultuuri ja kultuuriruumi tutvustavaid filmiseansse koos lisategevustega Ida-Virumaal ajavahemikus 15.07 – 31.12.2025. Võrreldavate pakkumuste menetluse eesmärk on lepingu sõlmimine, lepingu eeldatav maksumus ilma käibemaksuta on **29 900 eurot**.

**1. TAUSTAINFO**

**Integratsiooni Sihtasutus**

Integratsiooni Sihtasutus (edaspidi *sihtasutus, tellija*) algatab ja toetab Eesti ühiskonna lõimumisele suunatud tegevusi ja abistab rändeprotsessis osalejaid.

**2. LEPINGU EESMÄRK**

Võrreldavate pakkumuste menetluse tulemusena sõlmitud lepingu alusel tellib sihtasutus **16 Eesti kultuuriruumi tutvustava filmiseansi korraldamise Ida-Virumaal ajavahemikus 15.07 – 31.12.2025.**

Tellitava teenuse *CPV* põhikood on 79952100-3, kultuurisündmuste organiseerimisteenused.

2.1. **Sihtrühm**

Eestis elavad eri keele- ja kultuuritaustaga inimesed:

- Eesti kodanikud

- Määratlemata kodakondsusega isikud

- EL või kolmandate riikide kodanikud, sealhulgas ajutise või rahvusvahelise kaitse saajad ja uussisserändajad.

Uussisserändaja on vähem kui viis aastat Eestis seaduslikult elanud:

1. välismaalane, kellele on antud Eesti tähtajaline elamisluba välismaalaste seaduses või välismaalase rahvusvahelise kaitse andmise seaduses sätestatud alustel;
2. Euroopa Liidu kodanik, kes on omandanud Eestis tähtajalise elamisõiguse Euroopa Liidu kodaniku seaduses sätestatud alusel;
3. Euroopa Liidu kodaniku perekonnaliige, kellele on antud Eestis tähtajaline elamisõigus Euroopa Liidu kodaniku seaduses sätestatud alusel.

2.3. **Tellitava teenuse sisu, maht ja vorm**

**2.3.1 Filmiseansside periood ja maht:**

15.07.2025–30.09.2025: 8 välikino seanssi koos lisategevustega;

01.10.2025–31.12.2025: 8 siseruumide kinoseanssi koos lisategevustega.

**Välikino seansi all mõistetakse** –filmiseanss, mis toimub vabas õhus, tavaliselt ajutiselt üles seatud ekraanil ning on mõeldud kogukonnale või avalikkusele. Seanss toimub avalikus ruumis (sh ajutine/alaline katusealune vms), mahutab vähemalt 50 inimest ning kohapeal on tualeti kasutamise võimalus. Välikino seansside eesmärk on suurendada ligipääsetavust tegevustele ning tuua kultuuriruum lähemale linna- ja asumiruumile.

Vajadusel tuleb töövõtjal ürituse läbiviimiseks taotleda avaliku ürituse korraldamise luba.

**Siseruumide kinoseansi all mõistetakse –** filmivaatamine spetsiaalselt selleks kohandatud ruumis, näiteks rahvamajas, seltsimajas, koolisaalis või muus avaliku sündmuse korraldamiseks sobivas siseruumis. Ruumide mahutavus peab olema vähemalt 50 inimest (istekohad). Seansid aitavad hoida ja arendada kultuurielu, tuues kokku erineva keele- ja kultuuritaustaga inimesed ja pakkudes võimalusi ühisteks aruteludeks ning sotsiaalseks suhtluseks.

**2.3.2 Filmide ja tegevuste iseloom:**

Filmid peavad tutvustama Eesti kultuuri ja kultuuriruumi. Kui film ei ole eesti keeles, siis peavad filmil olema eestikeelsed subtiitrid. Iga seansiga peab kaasnema tegevus (arutelu, loeng, töötuba, viktoriin vms), mis aitab filmikogemust mõtestada ja siduda Eesti kultuuriruumiga.

**2.3.3. Tehnika ja ruumid**

2.3.3.1. Töövõtja peab tagama kvaliteetse heli- ja valgustehnika paigaldamise ning teenindamise nii väliskeskkonnas kui ka siseruumides, et tagada sujuv ja professionaalne tegevuste läbiviimine.
Töövõtja vastutab kogu vajaliku tehnika transportimise, paigaldamise ja tehnilise teenindamise eest ürituse vältel, et tagada katkematu ja kvaliteetne heli- ja visuaalne lahendus.

2.3.3.2. Tegevuskohtade ja ruumide puhul peab arvestama võrdõigusvoliniku büroo väljatöötatud ligipääsetavuse tingimustega, vt <https://kompetentsikeskus.sm.ee/et/vordsedvoimalused/ligipaasetavus/mis-see/aluspohimotted>. Töövõtjal peab olema valmisolek tagada liikumispuudega isikutele teistega võrdsetel alustel juurdepääs tegevuskohtadele ja ruumidele (sh tualett).

**2.3.4. Andmekorje**

Töövõtja kogub iga seansi kohta osalejatelt järgmised andmed:

- emakeel
- sugu
- staatus:

- kas on uussisserändaja
- kas on põgenik (ajutise või rahvusvahelise kaitse saaja)
- kas on Ukraina sõjapõgenik

- sünniriik
- kontaktandmed (e-post)

Iga seansi kohta tuleb lepingu aruandes esitada ülalloetletud andmed. Kui andmete kogumiseks kasutatakse digitaalseid vahendeid, siis peab olema võimalik esitada kontrolljälg osalejate arvu kohta (nt logi väljavõte vms, mis näitab, et registreerunud ja ka osalenud on unikaalsed osalejad). Üks osaleja võib osaleda mitmel filmiseansil. Kui andmekorje toimub eelregistreerimisel, siis on vajalik kohapealne kontroll eelregistreerunute osalemise kohta (näiteks allkirjaleht), mille alusel pannakse kokku koondandmed reaalsete osalejate andmetega.

2.3.5. Filmiseansside korraldamisel on Töövõtja kohustatud järgima autoriõigust ning tagama vajalikud load ja kooskõlastused filmiseansside korraldamiseks.

2.4.Lepingupartner esitab:

2.4.1. Filmiseansside lõpliku nimekirja ja ajakava koos toimumiskohtade ja lisategevustega sihtasutusega kooskõlastamiseks välikino seansside kohta **10. juuniks 2025** ja siseruumide kinoseansside kohta **25. augustiks 2025.**

2.4.2. Vahearuande koos osalejate andmetega hiljemalt 01.10.2025 ja lõpparuande hiljemalt 10.01.2026.

2.5. Lepingu täitmisel tuleb lepingupartneril lähtuda sihtasutuse visuaalsest identiteedist <https://integratsioon.ee/sumboolika-ja-logod> ja viidata rahastajatele (Šveitsi-Eesti koostööprogramm) vastavalt rahasta poolt toodud nõuetele (visuaalne identiteet). Šveitsi-Eesti koostööprogrammi visuaalne identiteet on lepingu lisas.

2.6. Filmiseanssidele leiab ja registreerib osalejad pakkuja, arvestades selleks oma pakkumuse maksumuse sees ka vajalike teavitus- ja turunduskuludega.

2.6.1. Pakkujal on võimalik osalejate registreerumise korraldamiseks soovi korral kasutada Integratsiooni Sihtasutuse iseteeninduskeskkonda PESA (<https://iseteenindus.integratsioon.ee/login>), millele vajaliku ligipääsu võimaldab hankija pakkujale.

**3. NÕUDED PAKKUMUSELE JA PAKKUJALE**

**3.1. Nõuded pakkujale**

3.1.1. Nõue 1. Pakkuja ei tohi olla pankrotis ega likvideerimisel, tema äritegevus ei tohi olla peatatud ning tema suhtes ei tohi olla algatatud sundlikvideerimist ega muud sellesarnast menetlust.

3.1.2. Nõue 2. Pakkujal ei tohi olla maksuvõlga.

3.1.3. Nõue 3. Pakkuja meeskonnas peab olema vähemalt üks liige, kes on ise või olnud kaasatud avaliku filmiprogrammi läbiviimisse. Pakkumus peab sisaldama meeskonna kirjeldust ja vähemalt ühe liikme kohta eelnimetatud kogemuse kirjeldust elulookirjelduse vormil, mis tuleb esitada vastava meeskonnaliikme digiallkirjaga eraldi konteineris (pakkumuskutse lisa 1). Meeskonnaliikme muudatus tuleb tellijaga kooskõlastada ja vahetus peab toimuma vähemalt samaväärse kogemusega liikme vastu.

Sihtasutus kontrollib pakkuja kõrvaldamise aluse puudumist avalikest andmebaasidest ja pakkuja vastavust eespool loetletud kvalifitseerimistingimustele vormikohaselt esitatud dokumentide alusel.

**3.2. Nõuded pakkumusele**

3.2.1. Nõue 1. Pakkuja esitab näidisnimekirja filmidest (sh mille alusel valitakse filmid), esialgse kirjelduse planeeritavate lisategevuste läbiviimise kohta ja planeeritavad toimumiskohad. Pakkumuses esitatud filmide valik, tegevused ja kohad võib pakkuja vajadusel muuta punktis 2.4.1. toodud tähtajaks esitatavates andmetes, kuid muudatused peavad olema põhjendatud, vastama pakkumuskutse eesmärkidele ja sihtrühma vajadustele.

3.2.2. Nõue 2. Pakkumus peab sisaldama planeeritava andmekorje lahenduse kirjeldust.

3.2.3. Nõue 3. Pakkumus peab sisaldama riskianalüüsi kirjeldust vormil, mis on pakkumuskutse lisas 2.

3.2.4. Nõue 4. Pakkumus peab sisaldama tellitavate tööde maksumust ilma käibemaksuta ja koos käibemaksuga. Hinnapakkumine esitada hinnapakkumise vormil, mis on pakkumuskutse lisas 3.

3.3. Pakkuja kohustub kandma kõik pakkumuse ettevalmistamise ja esitamisega seotud kulud.

3.4. Sihtasutusel on õigus küsida pakkujalt selgitusi. Sihtasutus võtab selgitusena saadud andmeid ja dokumente hankes otsuste tegemisel arvesse vaid juhul, kui nende andmete ja dokumentide hilisem esitamine ei too kaasa pakkumuse või sellega koos esitatud teiste dokumentide sisulist või olulist muutmist ega anna asjaomasele pakkujale teiste pakkujate ees mistahes sisulist eelist.

**4. PAKKUMUSE ESITAMISE TÄHTAEG**

4.1. Digitaalselt allkirjastatud pakkumus tuleb esitada e-posti aadressil  elmira.hozjaitsikova@integratsioon.ee hiljemalt **14. mail 2025 kell 12.00.**

4.2. Pakkujad võivad esitada kirjalikke küsimusi kuni 7. maini 2025 kell 17.00 e-posti aadressil tiina.sergo@integratsioon.ee. Küsimustele vastatakse kahe tööpäeva jooksul ning laekunud küsimused koos vastustega pannakse üles pakkumuskutse juurde sihtasutuse veebilehele.

4.3. Pakkumuse esitamisega pakkuja kinnitab, et pakkumus on jõus vähemalt 30 kalendripäeva.

**5. PAKKUMUSE HINDAMINE JA LEPINGU SÕLMIMINE JA TÄITMINE**

5.1. Sihtasutus hindab kõiki vastavaks tunnistatud pakkumusi. Pakkumuste hindamisel arvestatakse ainult pakkumuskutses kehtestatud pakkumuste hindamiskriteeriume.

5.2. Pakkumuse kvaliteedi hinnatakse pakkumuses esitatud andmete alusel. Sihtasutusel on õigus paluda pakkujal selgitada ja täpsustada pakkumuses esitatud andmeid.

5.3. Pakkumusele antav maksimaalne võimalik hindepunktide koondhinne on 100.

5.4. Pakkumuse maksumuse osas hindab sihtasutus hinnapakkumusi kogu teenuse maksumuse alusel ilma käibemaksuta.

**Tabel 1.** Hindamiskriteeriumid ja nende osakaal

|  |  |  |
| --- | --- | --- |
| **Nr** | **Hindamiskriteerium** | **Maksimaalne punktide arv** |
| 1. | Pakkuja varasem kogemus | 20 |
| 2. | Andmekorje lahenduse läbimõeldus ja realistlikkus | 20 |
| 3. | Riskianalüüsi terviklikkus ja riskide maandatus | 20 |
| 4. |  Filmide, asukohtade ja lisategevuste valik ja sobivus | 20 |
| 5. | Pakkumuse maksumus | 20 |
| **Hindamiskriteeriumid nr 1-5 kokku** | **100** |

**Tabel 2.** Hindamiskriteeriumide komponendid ja saadavad punktid

|  |  |
| --- | --- |
| **Hindamiskriteeriumid** | **Punktide jagamine ja mahaarvamine** |
| **Hindamiskriteerium nr 1**:Pakkuja varasem kogemus | **Maksimaalselt 20 punkti:**20 punkti: pakkumuses on välja toodud kõik nõutud dokumendid ning meeskonnaliikme konteiner on digitaalselt allkirjastatud. 10 punkti: pakkumuses on välja toodud nõutud dokumendid osaliselt ja/või puuduvad digitaalsed allkirjad. 0 punkti: pakkumuses puuduvad nõutud dokumendid või need ei vasta nõuetele**.** |
| **Hindamiskriteerium nr 2**:Andmekorje lahenduse läbimõeldus ja realistlikkus | **Maksimaalselt 20 punkti:**20 punkti: pakkumuses on välja toodud nõutud andmekorje kirjeldus, see on detailselt läbi mõeldud ja tagab kvaliteetse andmekorje nii väli- kui ka siseürituste puhul. 10 punkti: pakkumuses on välja toodud nõutud andmekorje kirjeldus osaliselt ja/või on andmekorje kirjelduses olulisi puudusi, mis muudab lepingu eesmärgi täitmise on küsitavaks. 0 punkti: pakkumuses puuduvad nõutud andmekorje kirjeldus või ei taga toodud kirjeldus lepingu eesmärgi täitmist. |
| **Hindamiskriteerium nr 3**:Riskianalüüsi terviklikkus ja riskide maandatus | **Maksimaalselt 20 punkti:**20 punkti: Riskianalüüs on koostatud läbimõeldult ja põhjalikult, arvestab täielikult tegevuste sisu ja toimumise aegu, tegevuste läbiviimise, tellijast, töövõtjast, tegevustes osalejatest ning välistest osapooltest ja asjaoludest tulenevate riskide ilmnemisega. Läbi on kaalutud kirjeldatud riskide maandamiseks alternatiivid. Kõikidele riskidele on leitud leevendusmeetmed. Maandamismeetmed on realistlikud ning tagavad lepingu takistusteta täitmise.10 punkti: Riskianalüüs käsitleb enamlevinud ja olulisemaid riske ning kajastab võimalikke leevendusmeetmeid, kuid pakkuja ei ole läbi kaalunud mõnda riski ja/või detailselt kirjeldanud lahenduste alternatiive. Tegevuste loetelus ja riskide ilmnemisega arvestamises esineb mõningaid puudujääke. Riskianalüüs ei taga lepingu takistusteta täitmist.0 punkti: Riskianalüüs on esitatud, kuid selles esineb olulisi puudusi, on pealiskaudne või ei arvesta mitmete oluliste riskidega. Kirjeldatud maandamistegevused ei ole efektiivsed või ei ole võimalik hinnata, kas maandamistegevused on tõhusad.  |
| **Hindamiskriteerium nr 4:** Filmide, asukohtade ja lisategevuste valik ja sobivus | **Maksimaalselt 20 punkti:****20 punkti:** Asukohad on sobivad ja kooskõlas pakkumuskutse eesmärgiga ja vastab pakkumuskutse nõuetele. Pakkujal on olemas selge visioon, mille alusel toimub filmide ja toimumiskohtade valik. Lisategevused on läbimõeldud, sihtgrupile kohased ja sobivad ning aitavad kaasa Eesti kultuuriruumi tutvustamisele.**10 punkti:** Filmide asukohtade ja lisategevuste valik on esitatud ning nende põhjendus on lisatud, kuid leidub puudujääke. Valikutes ei ole piisavalt arvestatud sihtrühma eelistuste, huvide ja vajadustega, mistõttu valik ei pruugi täielikult vastata pakkumuskutse eesmärkidele.**0 punkti:** Filmide, asukohtade ja lisategevuste valikut ei ole selgitatud või on selgitus puudulik. |
| **Hindamiskriteeriumi nr 5**:Pakkumuse maksumus kokku (km-ta) | **Maksimaalselt 20 punkti:**Madalaima väärtusega pakkumus saab maksimaalse arvu punkte (20 punkti). Teised pakkumused saavad punkte proportsionaalselt vähem ja arvutatakse valemiga: „madalaim väärtus“ / „pakkumuse väärtus“ \* „osakaal“.Punktid ümardatakse kahe kohani pärast koma. |

5.5. Edukaks pakkumuseks tunnistatakse pakkumus, millele on hindamiskriteeriumide alusel antud kõige suurem arv punkte.

5.6. Võrdsete punktide korral tunnistatakse edukaks pakkumus, millele on antud pakkumuse riskianalüüsi eest (hindamiskriteerium nr 3) suurem arv punkte. Juhul, kui ka pakkumuse riskianalüüsi eest antud punktide arv on võrdne, korraldab Sihtasutus eduka pakkumuse väljaselgitamiseks liisuheitmise, võimaldades võrdselt punkte saanud pakkumuse esitanud pakkujatel liisuheitmise juures viibida. Liisuheitmise reglement esitatakse pakkujatele kirjalikus vormis enne liisuheitmist.

**6. INFO LEPINGU SÕLMIMISE JA MAKSETINGIMUSTE KOHTA**

Edukaks tunnistatud pakkujaga sõlmib Integratsiooni Sihtasutus kirjaliku lepingu (kõige filmiseansside korraldamiseks). Lepinguga fikseeritakse poolte õigused ja kohustused ning muud teenuse osutamisega seotud kokkulepped.

Sihtasuasutus ei kasuta arveldamises ettemaksu.

Tööde eest tasumine toimub vastavalt hinnapakkumuses toodud seansi hindadele kahes osas – esimene osa välikino seansside järgselt peale tööde üleandmise-vastuvõtmise akti allkirjastamist ja aruande esitamist ning teine osa peale siseruumide kinoseansside järgselt peale tööde üleandmise-vastuvõtmise akti allkirjastamist ja lõpparuande esitamist. Tasumisele kuuluvad ainult reaalselt toimunud seansid.

**Tasutakse nende filmiseansside eest, millel on osalenud vähemalt 10 osalejat, kelle kohta on kogutud punktis 2.3.4. toodud andmed.**

Töövõtja peab esitama tellijale e-arve ning märkima lisaks raamatupidamise seaduses nõutule arvele tellija kontaktisiku nime, lepingu numbri ning töö üleandmise-vastuvõtmise akti numbri. Arve maksetähtaeg peab olema vähemalt 10 päeva.

**7. TÄIENDAV INFO**

Tegevust rahastatakse riigieelarvelistest allikatest ja välisvahenditest Šveitsi-Eesti koostööprogrammi toel.

**8. LISAD**

8.1. Lepingu juurde kuuluvad järgmised lisad:

Lisa 1 – Pakkuja poolt esitatud pakkumus

Lisa 2 - Šveitsi-Eesti koostööprogrammi visuaalne identiteet

Lisa 3 - Isikuandmete kaitse tingimused

Lisa 4 - Andmetöötlusleping

8.2. Koos lepingu sõlmimisega sõlmivad pooled andmetöötluslepingu

**Lisa 3** **Isikuandmete kaitse tingimused**

Integratsiooni Sihtasutus

**„Eesti kultuuriruumi tutvustavate filmiseansside korraldamine Ida-Virumaal “**

Töövõtulepingu nr ++++

Lisa 3

**ISIKUANDMETE KAITSE TINGIMUSED**

**Töövõtja kohustub:**

1. tagama tellijalt ükskõik mis vormis saadud andmete ja teabe (sh tellija esindajate isikuandmed, oskusteave) konfidentsiaalsuse ning mitte edastama ega võimaldama sellele teabele juurdepääsu kolmandale isikule ilma tellija sellekohase selgesõnalise kirjaliku nõusolekuta;
2. mitte edastama töövõtulepingu nr +++ (edaspidi leping) täitmise käigus saadud isikuandmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma tellija sellekohase selgesõnalise kirjaliku nõusolekuta;
3. kasutama ja töötlema lepingu täitmise käigus saadud isikuandmeid üksnes lepingu täitmiseks ja tellija dokumenteeritud juhiste alusel, v.a juhul, kui töövõtja on kohustatud teavet töötlema töövõtja suhtes kohalduva õiguse alusel. Viimati nimetatud juhul teavitab töövõtja tellijat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu töövõtja suhtes kohalduva õigusega keelatud;
4. võimaldama juurdepääsu lepingu täitmise käigus saadud isikuandmetele ainult nendele isikutele, kellel on selleks oma tööülesannete täitmiseks vajadus ning tagama, et need isikud on teadlikud ning järgivad isikuandmete töötlemise alaseid nõudeid ja õigusakte, nad on saanud asjakohase koolituse eelmainitud nõuete kohta, on võtnud endale konfidentsiaalsuskohustuse või neile kehtib asjakohane seadusest tulenev konfidentsiaalsuskohustus. Vastav konfidentsiaalsuskohustus jääb kehtima ka pärast käesoleva lepingu lõppemist;
5. täitma kõiki kehtivaid isikuandmete töötlemise alaseid nõudeid, andmete turvalisust puudutavaid ning isikuandmete kaitse alaseid Euroopa Liidu ja Eesti Vabariigi õigusakte;
6. rakendama järgmisi organisatsioonilisi, füüsilisi ja infotehnilisi turvameetmeid lepingu täitmise käigus saadud isikuandmete kaitseks juhusliku või tahtliku volitamata muutmise, juhusliku hävimise ja tahtliku hävitamise eest ning õigustatud isikule andmete kättesaadavuse takistamise eest, volitamata töötlemise, sh avalikustamise eest:
	1. vältima kõrvaliste isikute ligipääsu isikuandmete töötlemiseks kasutatavatele seadmetele;
	2. ära hoidma andmete omavolilist lugemist, kopeerimist ja muutmist andmetöötlussüsteemis, samuti andmekandjate omavolilist teisaldamist;
	3. ära hoidma isikuandmete omavolilist salvestamist, muutmist ja kustutamist ning tagama, et tagantjärele oleks võimalik kindlaks teha, millal, kelle poolt ja milliseid isikuandmeid salvestati, muudeti või kustutati või millal, kelle poolt ja millistele isikuandmetele andmetöötlussüsteemis juurdepääs saadi;
	4. tagama, et igal andmetöötlussüsteemi kasutajal oleks juurdepääs ainult temale töötlemiseks lubatud isikuandmetele ja temale lubatud andmetöötluseks;
	5. tagama andmete olemasolu isikuandmete edastamise kohta: millal, kellele ja millised isikuandmed edastati, samuti selliste andmete muutusteta säilimise;
	6. tagama, et isikuandmete edastamisel andmesidevahenditega ja andmekandjate transportimisel ei toimuks isikuandmete omavolilist lugemist, kopeerimist, muutmist või kustutamist;
	7. pidama arvestust isikuandmete töötlemisel kasutatavate, tema kontrolli all olevate seadmete ja tarkvara üle, dokumenteerides järgmised andmed:
		1. seadme nimetus, tüüp ja asukoht ning seadme valmistaja nimi;
		2. tarkvara nimetus, versioon, valmistaja nimi ja kontaktandmed;
7. teavitama tellijat toimunud või põhjendatult kahtlustatavast lepingus sätestatud konfidentsiaalsuskohustuse või turvameetmete rikkumisest, mis põhjustab, on põhjustanud või võib põhjustada edastatavate, salvestatud või muul viisil töödeldavate isikuandmete juhusliku või ebaseadusliku hävitamise, kaotsimineku, muutmise või loata avalikustamise või neile juurdepääsu, kirjalikult viivitamata, aga mitte hiljem kui 24 tundi pärast sellest teada saamist. Teates tuleb vähemalt:
	1. kirjeldada (isikuandmetega seotud) rikkumise laadi, sealhulgas puudutatud andmesubjektide liike ja arvu ning puudutatud kirjete liike ja arvu;
	2. teatada andmekaitse töötaja ja tema kontaktandmed või muu kontaktpunkt, kust saab lisateavet;
	3. soovitada meetmeid (isikuandmetega seotud) rikkumise võimalike negatiivsete mõjude leevendamiseks;
	4. kirjeldada (isikuandmetega seotud) rikkumise tõttu andmesubjektidele tekkivaid tagajärgi ja potentsiaalseid ohte;
	5. kirjeldada töövõtja/või kolmandast isikust alltöötleja poolt välja pakutud või võetud meetmeid (isikuandmetega seotud) rikkumisega tegelemiseks;
	6. esitada muud teavet, mis on mõistlikult nõutav, et tellija saaks täita kohaldatavaid andmekaitse õigusakte, sh riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks;
8. lepingu lõppemisel kustutama kõik lepingu täitmise käigus saadud isikuandmed ja nimetatute koopiad viivitamata, kuid mitte hiljem kui 30 päeva jooksul, v.a juhul, kui õigusaktidest tuleneb teisiti;
9. võimaluse piires asjakohaste tehniliste ja korralduslike meetmete abil võimaldama lepingu täitmise käigus saadud isikuandmete osas tellijal täita tellija kohustust vastata taotlustele andmesubjekti õiguste teostamiseks ning teha nende õiguste teostamiseks toiminguid (andmete parandamine, sulgemine, kustutamine).

**LISA 4. Andmetöötluslepingu projekt**

Integratsiooni Sihtasutus

**„Eesti kultuuriruumi tutvustavate filmiseansside korraldamine Ida-Virumaal“**

**ANDMETÖÖTLUSLEPING**

kuupäeva vt digiallkirja konteinerist

**Integratsiooni Sihtasutus** (edaspidi Tellija), keda esindab põhikirja ///volikirja alusel [ees- ja perekonnanimi], kes kinnitab, et tema volitused esindatava nimel käesoleva lepingu sõlmimiseks on piisavad ja kehtivad, ning **[ettevõtja nimi]** (edaspidi Teenuse osutaja), keda esindab põhikirja ///volikirja alusel [ees- ja perekonnanimi], kes kinnitab, et tema volitused esindatava nimel käesoleva lepingu sõlmimiseks on piisavad ja kehtivad, edaspidi nimetatud eraldi ka Pool ja koos Pooled, sõlmisid alljärgneva andmetöötluslepingu:

1. **Üldsätted**
	1. Andmetöötluslepingu eesmärk on kokku leppida volitatud töötleja õigustes ja kohustuses isikuandmete töötlemisel, millest pooled töövõtulepingu nr +++ (edaspidi leping) täitmisel juhinduvad. Andmetöötlusleping reguleerib isikuandmete töötlemist vastavalt Euroopa Parlamendi ja nõukogu määrusele (EL) 2016/679 (isikuandmete kaitse üldmäärusele) (edaspidi üldmäärus) riigihanke esemeks oleva teenuse osutamise käigus.
	2. Andmetöötluslepingus sätestatud tingimused kehtivad juhul, kui teenuse osutaja (edaspidi volitatud töötleja) töötleb tellija (edaspidi vastutav töötleja) nimel isikuandmeid üldmääruse mõistes.
	3. Andmesubjektide kategooriad ja isikuandmete liigid, mida lepingu täitmisel töödeldakse (edaspidi isikuandmed), isikuandmete töötlemise kestus ja eesmärgid on välja toodud alljärgnevalt:

|  |  |  |  |  |
| --- | --- | --- | --- | --- |
| Töödeldavate isikuandmete kategooriad | Töötlemise laad | Töötlemise eesmärk | Töötlemise kestus | Andmesubjektide kategooriad |
| Ees- ja perekonnanimi või -nimed | Volitatud töötleja töötleb koolitusel osaleja isikuandmeid ainult eesmärgil, mis on vajalik filmiseansside korraldamisteenuse osutamiseks ja koolituste kvaliteedi parandamiseks. | Lepingust tulenevate kohustuste täitmiseks (filmiseansside korraldamine) | Nii vähe kui võimalik aga mitte kauem kui lepingu kestuse periood | Koolitusele registreerunud isikud (osalejad) |
| E-mail | Volitatud töötleja töötleb filmiseanssidel osaleja isikuandmeid ainult eesmärgil, mis on vajalik filmiseansside korraldamisteenuse osutamiseks ja kvaliteedi parandamiseks. | Lepingust tulenevate kohustuste täitmiseks (filmiseansside korraldamine) | Nii vähe kui võimalik aga mitte kauem kui lepingu kestuse periood | Filmiseanssidele registreerunud isikud (osalejad) |
| Emakeel | Volitatud töötleja töötleb filmiseanssidel osaleja isikuandmeid ainult eesmärgil, mis on vajalik filmiseansside korraldamisteenuse osutamiseks ja kvaliteedi parandamiseks. | Lepingust tulenevate kohustuste täitmiseks (filmiseansside korraldamine) | Nii vähe kui võimalik aga mitte kauem kui lepingu kestuse periood | Filmiseanssidele registreerunud isikud (osalejad) |
| Sugu | Volitatud töötleja töötleb filmiseanssidel osaleja isikuandmeid ainult eesmärgil, mis on vajalik filmiseansside korraldamisteenuse osutamiseks ja kvaliteedi parandamiseks. | Lepingust tulenevate kohustuste täitmiseks (filmiseansside korraldamine) | Nii vähe kui võimalik aga mitte kauem kui lepingu kestuse periood | Filmiseanssidele registreerunud isikud (osalejad) |
| Eestis viibimise alus | Volitatud töötleja töötleb filmiseanssidel osaleja isikuandmeid ainult eesmärgil, mis on vajalik filmiseansside korraldamisteenuse osutamiseks ja kvaliteedi parandamiseks. | Lepingust tulenevate kohustuste täitmiseks (filmiseansside korraldamine) | Nii vähe kui võimalik aga mitte kauem kui lepingu kestuse periood | Filmiseanssidele registreerunud isikud (osalejad) |
| Sünniriik | Volitatud töötleja töötleb filmiseanssidel osaleja isikuandmeid ainult eesmärgil, mis on vajalik filmiseansside korraldamisteenuse osutamiseks ja kvaliteedi parandamiseks. | Lepingust tulenevate kohustuste täitmiseks (filmiseansside korraldamine) | Nii vähe kui võimalik aga mitte kauem kui lepingu kestuse periood | Filmiseanssidele registreerunud isikud (osalejad) |

1. **Isikuandmete töötlemine**
	1. Volitatud töötleja töötleb isikuandmeid ainult vastutavalt töötlejalt saadud dokumenteeritud juhiste alusel, sealhulgas seoses isikuandmete edastamisega kolmandale riigile või rahvusvahelisele organisatsioonile.
	2. Volitatud töötleja kohustub hoidma lepingu täitmise käigus teatavaks saanud isikuandmeid konfidentsiaalsena ning töötlema isikuandmeid ainult sellisel määral, mis on vajalik teenuse osutamiseks lepingu raames. Samuti tagama, et isikuandmeid töötlema volitatud isikud (sh teised volitatud töötlejad, volitatud töötleja töötajad jt, kellel on ligipääs lepingu täitmise käigus töödeldavatele isikuandmetele) järgivad konfidentsiaalsusnõuet.
	3. Volitatud töötleja võib isikuandmete töötlemiseks kasutada teisi volitatud töötlejaid üksnes vastutava töötleja eelneval nõusolekul, mis on antud vähemalt kirjalikku taasesitamist võimaldavas vormis. Ilma vastutava töötleja kirjalikku taasesitamist võimaldava nõusolekuta võib volitatud töötleja kasutada isikuandmete töötlemiseks teisi volitatud töötlejaid üksnes juhul, kui see on vajalik tema info- ja sidesüsteemide hoolduseks, kui hoolduse läbiviimine ilma isikuandmeid töötlemata pole võimalik.
	4. Volitatud töötleja aitab võimaluste piires vastutaval töötlejal asjakohaste tehniliste ja korralduslike meetmete abil täita vastutava töötleja kohustusi, vastata üldmääruse tähenduses kõigile andmesubjekti taotlustele oma õiguste teostamisel, muu hulgas edastades kõik andmesubjektidelt saadud andmete kontrollimise, parandamise ja kustutamise, andmetöötluse keelamise ja muud taotlused vastutavale töötlejale viivitamatult nende saamisest alates.
	5. Volitatud töötleja aitab vastutaval töötlejal täita üldmääruse artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet.
	6. Volitatud töötleja teeb vastutavale töötlejale kättesaadavaks kogu teabe, mida on vaja üldmääruse artiklis 28 kehtestatud kohustuste täitmise tõendamiseks ning mis võimaldab vastutaval töötlejal või vastutava töötleja poolt valitud audiitoril teha auditeid, sealhulgas kontrolle.
2. **Isikuandmete töötlemisega seotud rikkumistest teavitamine**
	1. Volitatud töötleja teavitab vastutavat töötlejat kõikidest isikuandmete töötlemisega seotud rikkumistest, või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada isikuandmete töötlemisega seotud rikkumisest või on alust kahelda, et selline rikkumine on aset leidnud.
	2. Volitatud töötleja peab viivitamatult, aga mitte hiljem kui 24 tundi pärast rikkumisest teada saamist edastama vastutavale töötlejale kogu isikuandmetega seotud rikkumist puudutava asjakohase informatsiooni. Juhul, kui kõiki asjaolusid ei ole võimalik selleks ajaks välja selgitada, esitab volitatud töötleja vastutavale töötlejale esialgsed andmed ning kogu info esimesel võimalusel.
	3. Vastutav töötleja vastutab järelevalveasutuse teavitamise eest.
3. **Vastutus**
	1. Vastutav töötleja vastutab, et volitatud töötlejale lepingu täitmise käigus edastatud isikuandmed on õiged ja, et tal on õiguslik alus neid isikuandmeid töödelda, k.a kolmandale isikule edasi anda.
	2. Volitatud töötleja ei vastuta kahju eest, mis on tekkinud talle vastutava töötleja süül, ilma õigusliku aluseta edastatud andmete töötlemise tõttu.
	3. Volitatud töötleja vastutab kahju eest, mida ta on tekitanud vastutavale töötlejale, andmesubjektidele või muudele kolmandatele isikutele isikuandmete töötlemise tagajärjel, mis on tekitatud andmetöötluslepingu nõudeid rikkudes.
4. **Muud sätted**
	1. Volitatud töötleja kohustub lepingu lõppemisel tagastama vastutavale töötlejale kõik andmesubjektide isikuandmed või kustutama või hävitama isikuandmed ja nende koopiad vastavalt vastutava töötleja antud juhistele. Kui pole antud teistsuguseid juhiseid, siis tuleb isikuandmed tagastada või hävitada või kustutada mitte hiljem kui 10 tööpäeva jooksul peale lepingu lõppemist, välja arvatud juhul, kui Euroopa Liidu või selle liikmesriigi õiguse kohaselt nõutakse andmete säilitamist.
	2. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada tema võimet või väljavaateid pidada kinni andmetöötluslepingust ja vastutava töötleja dokumenteeritud juhistest. Pooled lepivad kõigis andmetöötluslepingut puudutavates täiendustes ja muudatustes kokku kirjalikult.
	3. Kohustused, mis oma iseloomu tõttu peavad jääma jõusse hoolimata andmetöötluslepingu kehtivuse lõppemisest, nagu konfidentsiaalsuskohustus, jäävad jõusse ka pärast andmetöötluslepingu kehtivuse lõppemist ning nendele rakendatakse lepingus ja selle lisades sätestatut, kui andmetöötluslepingus ei ole kokku lepitud teisiti.

|  |  |  |  |
| --- | --- | --- | --- |
| Tellija (vastutav töötleja)**Integratsiooni Sihtasutus**rg-kood: 90000788 |  |  | Teenuse osutaja (volitatud töötleja)**[ettevõtja nimi]**rg-kood: ++++ |
|  |  |  |  |
| (allkirjastatud digitaalselt) |  |  | (allkirjastatud digitaalselt) |
| [ees- ja perekonnanimi] |  |  | [ees- ja perekonnanimi] |